
ELŐTERJESZTÉS

Mórágy Község Képviselő - testületének 2020. augusztus 7-i
rendes/rendkívüli testületi ülésére

	Tárgy:
	TETT támogatás újrafelosztása

	Előterjesztő:
	Glöckner Henrik polgármester

	Előterjesztést készítette:
	Füle Mária jegyzői megbízott

	Előterjesztés száma:
	52. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester




Tisztelt Képviselő-testület!

A TETT Társulás 2020. január 28-án tartott társulási ülésén megtárgyalta a TETT támogatások felosztását, és a Társulási tanács döntése értelmében Mórágy Község Önkormányzata az idei évben 80.075.000,- Ft támogatást kap. 
A Képviselő-testület 2020. március 10-i ülésén döntött a támogatási összeg működési és felhalmozási célokra történő felosztásáról. A Képviselő-testület 26/2020. (III.10.) számú határozata értelmében működési célra 45 000 000 Ft-ot, felhalmozási célra 35 075 000 Ft-ot kíván fordítani Mórágy Község Önkormányzata.
A korábbi testületi üléseken a Képviselő-testület tárgyalta a megvalósítandó beruházásokat, melyek között szerepelt több útfelújítási, járda felújítási javaslat. Az RHK Kft-vel, mint közreműködővel történt egyeztetést követően kiderült, hogy ezek a költségek nem a felhalmozási, hanem a működési támogatás terhére számolhatók el, ezért szükségessé vált a korábbi testületi döntés felülvizsgálata, a TETT támogatás újrafelosztása.

Kérem a Tisztelt Képviselő-testületet, hogy az előterjesztést megvitatni, a határozati javaslatot elfogadni szíveskedjen.


Határozati javaslat

Mórágy Község Önkormányzat Képviselő-testülete úgy határozott, hogy a TETT támogatás 2020. évi összegéből a felhalmozási célú támogatások rovatról 13 777 609 Ft-ot átcsoportosít a működési célú támogatás rovatra. Ennek megfelelően a TETT támogatás 2020. évi felosztását az alábbiak szerint hagyja jóvá:

[bookmark: _GoBack]1.)Működési célú támogatás: 					             58 777 609,- Ft
2.)Felhalmozási célú támogatás: 					             21 297 391,- Ft

Mindösszesen :                                                                                             80.075.000,- Ft


A Képviselő-testület ezzel egyidejűleg a 26/2020. (III.10.) számú határozatát hatályon kívül helyezi.


Határidő: azonnal
Felelős: Glöckner Henrik polgármester
Határozattal értesítve: TETT munkaszervezete
            Bonyhádi Közös Önkormányzati Hivatal gazdasági előadója



Mórágy, 2020. július 29.
								
Glöckner Henrik sk.
								 polgármester

